Ceng Cabit, Mai 28
Kit pa Lubanga ma onongo pe nen dong onen, kun gingeye i jami ducu ma en otiyo, en aye tekone ma pe gik, ki dit ma en Lubanga tye kwede.
Jehovah onyuto marre madit-ti i yo mapol mapat pat. Me labolle, nen kong kit ma en ocweyo kwede polo ki lobo i yo me aura. Tye yogo nyo yago bilion ki bilion mapol ata, ma yogo acel acel tye ki lakalatwe kacel ki jami ma gitye i dan polo bilion mapol adada. I Yogo me Lakalatwe, tye iye ceng, dok labongo ceng pe tye gin mo keken ma twero kwo i lobo kany. Jami magi weng ginyuto ni Lacwec tye dok en tye ki kite mapol mapatpat calo teko, ryeko, ki dong mar. I lobo kany, Jehovah ocweyo jami ducu ma mitte wek cwecce gukwo. Pi dano, en ocweyo paradic mamwonya dok ocweyo adamgi kacel ki komgi labongo roc wek gukwo pi naka. (Yabo 4:11) Medo i kom meno, “en miyo cam bot gin makwo ducu, pien mar mere ma pe lokke bedo nakanaka.”
Ceng Baraja, Mai 29
Atye kwedwu.
Pi mwaki mapol mukato angec, Kabakawa ominiwa jami tic mapatpat me konywa wek wayub cwiny dano milion mapol i tic me tito kwena me Ker-ri. Jami tic mukene gukonyowa maber adada pi mwaki mogo, ento mukene i kingi pud gitye ka konyowa nio watin. Ento jami tic magi ducu gukonyowa me dongo dirowa macalo lutit kwena i yo mogo. Jami tic acel ma okonyo jo mapol me cako lok i ticwa me pwony obedo kad me miyo caden, ma lutit kwena me Ker-ri gucako tic kwede i 1933. Kad man onongo tye ki kwena mo macek me Baibul. Kad me miyo caden-ni bene okonyo i yo mapol mapatpat. Kadi bed ni onongo gitye ki miti madit me nywako i ticwa me pwony, lutit kwena mogo onongo lewic makogi dok pe gingeyo gin ma myero giwacci. Lutit kwena mukene onongo gitito bot rwod ot jami ducu ma gingeyo i dakika manok keken, dok onongo gipe kidiro me lok! Ento, kad me miyo caden onongo konyo lutit kwena ducu me tito kwena i yo mayot dok ma niange. wp15 11/1 5:3-6
Ceng Aryo, Mai 30
Wek gupak nying Jehovah.
Tyeng mapol ma gitye i Baibul me New World Translation of the Holy Scriptures
srd_Latn luo_Latn luo_Latn min_Latn sna_Latn luo_Latn smo_Latn afr_Latn smo_Latn